   सूरज की बाईं ओर और
चन्द्रमा की दाईं ओर, एक
छोटा-सा शहर था चमकपुरी।

  चमकपुरी में पटाख़ों के कई
कारखाने थे।

  उनमें से, चमक पटाख़ा कम्पनी
के पटाख़े अपने इन्द्रधनुषी रंगों
के लिए, दूर-दूर तक मशहूर थे।

  मत्थपु कम्पनी के पटाख़े खूब
ज़ोर-से फटते थे, और जलाने के
बाद काफ़ी देर तक उन पटाख़ों
की आवाज़ कानों में गूँजती थी।

  मिनमिनी पटाख़ा कम्पनी के
बाहर, लोग घंटों लाईन में खड़े
होकर पटाख़े ख़रीदते थे।

  "हमारे पटाख़े हैं ही ख़ास। दूर
आसमान में जाकर रंग बदलते
हैं," गर्व से कम्पनी के मालिक,
माथेन बाबू कहा करते थे।

  पर सबसे ख़ास पटाख़े बनाता
था मुत्थु, एक छोटा-सा लड़का
जिसने यह कला अपने पिताजी
से सीखी थी।

  दूर आकाश में जाकर मुत्थु
के रॉकेट कमल के फूल बनकर
फटते थे।

  कमल का रंग भी खूब
चमकता था।
  "ये पटाख़े एक बार नहीं, कई
बार फटते हैं," बच्चे कहते थे।